Sign in / Join .st0{fill:#34437F;} .st1{fill:#878787;} Friday, January 7, 2022 ikteb hawn… Fittex Indjan ħa minn tal-inqas tmien tilqimiet tal-Covid "biex jibqa' b'saħħtu" Minn talk.mt January 7, 2022 talk.mt Raġel fl-Indja ngħata t-tilqima tal-Covid-19 minn tal-inqas tmien darbiet matul is-sena li għaddiet. Brahmdeo Mandal ta' 65 sena sostna iżda li huwa rċieva 11-il doża tal-vaċċin fl-istat ta' Bihar. Mandal, li kien jaħdem bħala pustier, qal li t-tilqim għenuh jeħles mill-uġigħ u jibqa' b'saħħtu. Sostna wkoll li huwa ma sofra l-ebda effett negattiv minħabba t-tilqim. Huwa eventwalment ġie mwaqqaf milli jieħu dik li kienet it-12-il doża tiegħu f'kamp il-ġimgħa li għaddiet. Bħalissa għaddejja investigazzjoni biex isiru jafu kif Mandal, li jgħix mal-familaj tiegħu fid-distrett ta' Madhepura, irnexxielu jieħu dan it-tilqim kollu. "Aħna diġà sibna evidenza li r-raġel ħa tmien tilqimiet minn erba' postijiet differenti," qal Amarenda Pratap Shahi, kirurgu ċivili ta' Madehpura. Minn meta beda jingħata t-tilqim fis-16 ta' Jannar tas-sena li għaddiet, l-Indja kienet qiegħda tamministra żewġ vaċċini manifatturati lokalment, Covishield u Covaxin. It-tilqim huwa volontarju, u aktar minn 90,000 ċentru, bil-parti l-kbira tagħhom immexxija mill-istat, qed joffru t-tilqim madwar il-pajjiż. Artiklu preċedenti Nofs il-miżuri soċjali tal-budget 2022 se jkunu mwettqa sal-aħħar ta' Jannar